Optog vir Israel in JHB gehouIsrael-optog in Linksfield, Johannesburg op 3 Augustus 2014 Foto: Valeska Abreu, EWN Die Suid-Afrikaanse Sionistefederasie het Sondag ŉ optog in Linksfield, Johannesburg gehou ter ondersteuning van Israel. “Israel het dieselfde reg tot bestaan as enige ander demokratiese staat,” het Kenneth Meshoe, president van die ACDP, gesê. Meshoe het gesê hy is bedroef oor die sterftes in Israel en Palestina weens die voortslepende konflik. Arthur Lenk, Israelse ambassadeur in Suid-Afrika, het gesê die optog is ŉ bewys dat duisende Suid-Afrikaners vrede in die Midde-Ooste wil sien. Die skare het Israelse vlae en plakkate met die woorde, “Bevry Palestina van Hamas”, rondgeswaai. Die seremoniemeester het omstreeks 16:00 aangekondig die polisiediens het bevestig daar was meer as 10 000 ondersteuners. Die Sioniste-optog het omstreeks 16:00 verdaag. ŉ Groep wat Palestina ondersteun het buite saamgedrom en glo ŉ Israelse vlag verbrand. Hulle het omstreeks 15:00 verdaag. Klik hier om nog foto’s te sien.